ระเบียบกระทรวงการคลังระเบียบกระทรวงการคลังว่าด้วยการปกครอง ดูแลบำรุงรักษา และการใช้ที่ราชพัสดุพ.ศ. ๒๕๔๖ โดยที่เป็นการสมควรปรับปรุงแก้ไขระเบียบกระทรวงการคลังว่าด้วยการตรวจสอบหนังสือสำคัญสำหรับที่ราชพัสดุ พ.ศ. ๒๕๒๓และระเบียบกระทรวงการคลัง ว่าด้วยการสำรวจที่ราชพัสดุ การขอออกหนังสือสำคัญสำหรับที่ดินการรังวัดที่ดิน และการระวังชี้แนวเขตที่ดินตามประมวลกฎหมายที่ดินและการแก้ไขเพิ่มเติมทะเบียนที่ราชพัสดุ พ.ศ. ๒๕๓๘ ให้สอดคล้องกับกฎกระทรวงว่าด้วยหลักเกณฑ์และวิธีการปกครอง ดูแลบำรุงรักษา ใช้ และจัดหาประโยชน์เกี่ยวกับที่ราชพัสดุ พ.ศ. ๒๕๔๕ และนโยบายของรัฐในการป้องกันและแก้ไขปัญหาการบุกรุก อีกทั้งเพื่อให้การปฏิบัติเป็นไปในแนวทางเดียวกันอาศัยอำนาจตามความในข้อ๔, ๗, ๘, ๑๐ และข้อ ๒๒แห่งกฎกระทรวงว่าด้วยหลักเกณฑ์และวิธีการปกครอง ดูแล บำรุงรักษา ใช้และจัดหาประโยชน์เกี่ยวกับที่ราชพัสดุ พ.ศ. ๒๕๔๕ ออกตามความในพระราชบัญญัติที่ราชพัสดุ พ.ศ. ๒๕๑๘ กระทรวงการคลังจึงกำหนดระเบียบไว้ดังนี้ข้อ๑ ระเบียบนี้เรียกว่า ระเบียบกระทรวงการคลังว่าด้วยการปกครองดูแล บำรุงรักษาและการใช้ที่ราชพัสดุ พ.ศ. ๒๕๔๖ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑) ระเบียบกระทรวงการคลังว่าด้วยการตรวจสอบหนังสือสำคัญสำหรับที่ราชพัสดุ พ.ศ. ๒๕๒๓(๒) ระเบียบกระทรวงการคลังว่าด้วยการสำรวจที่ราชพัสดุ การขอออกหนังสือสำคัญสำหรับที่ดิน การรังวัดที่ดินและการระวังชี้แนวเขตที่ดินตามประมวลกฎหมายที่ดินและการแก้ไขเพิ่มเติมทะเบียนที่ราชพัสดุ พ.ศ. ๒๕๓๘บรรดาระเบียบข้อบังคับ หรือคำสั่งอื่นใดที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๔กรณีที่มีปัญหาหรือไม่อาจปฏิบัติตามระเบียบนี้ หรือกรณีที่ไม่ได้กำหนดไว้ในระเบียบนี้ให้กระทรวงการคลังวินิจฉัยชี้ขาด หรือพิจารณาสั่งการเว้นแต่กรณีที่ราชพัสดุที่เป็นปัญหาในการปกครอง ดูแล บำรุงรักษา และใช้มีราคาที่ดินรวมกับมูลค่าอาคารหรือสิ่งปลูกสร้าง (ถ้ามี)ซึ่งกำหนดตามระเบียบนี้ไม่เกินห้าร้อยล้านบาท ให้อธิบดีกรมธนารักษ์เป็นผู้วินิจฉัยชี้ขาดหรือพิจารณาสั่งการข้อ๕ให้อธิบดีกรมธนารักษ์เป็นผู้รักษาการตามระเบียบนี้หมวด ๑ข้อความทั่วไป ข้อ๖ ในระเบียบนี้(๑) ผู้ใช้ที่ราชพัสดุ หมายถึง กระทรวง ทบวง กรม องค์กรปกครองส่วนท้องถิ่น หน่วยงานของรัฐ หรือองค์กรอื่นของรัฐที่เป็นผู้ปกครองดูแลหรือใช้ประโยชน์ในที่ราชพัสดุและให้หมายความรวมถึงรัฐวิสาหกิจที่เป็นนิติบุคคลที่มีสิทธิใช้ที่ราชพัสดุตามกฎหมาย(๒) อธิบดี หมายถึงอธิบดีกรมธนารักษ์และให้รวมถึงบุคคลที่อธิบดีกรมธนารักษ์มอบหมายด้วย(๓) ธนารักษ์พื้นที่ หมายถึง ธนารักษ์พื้นที่ในจังหวัดซึ่งที่ราชพัสดุตั้งอยู่(๔) ราคาที่ดิน หมายถึงราคาที่ดินตามบัญชีกำหนดราคาประเมินทุนทรัพย์เพื่อเรียกเก็บค่าธรรมเนียมจดทะเบียนสิทธิและนิติกรรมตามกฎหมายที่ดินในกรณีที่ดินราชพัสดุแปลงใดไม่มีราคาประเมินทุนทรัพย์ตามวรรคแรกให้เทียบเคียงกับราคาประเมินทุนทรัพย์ของที่ดินแปลงบริเวณใกล้เคียงที่มีทำเลที่ตั้งคล้ายกันเป็นราคาที่ดิน(๕) มูลค่าอาคารหรือสิ่งปลูกสร้าง หมายถึง มูลค่าอาคารหรือสิ่งปลูกสร้างที่เป็นที่ราชพัสดุซึ่งคำนวณตามหลักเกณฑ์และวิธีการที่กำหนดขึ้นโดยคำสั่งกรมธนารักษ์(๖) การสำรวจ หมายถึง การหาความสัมพันธ์ของจุดต่าง ๆ ที่มีอยู่บนและใต้ผิวโลกโดยวิธีการรังวัดทางตรงและทางอ้อม การวัดทิศทาง การวัดต่างระดับและให้หมายความรวมถึงการรังวัดให้ได้อาณาเขต การรังวัดทำแผนที่แสดงที่ตั้งการรังวัดทำแผนที่รายละเอียดและการคำนวณการรังวัดด้วย(๗) หนังสือสำคัญสำหรับที่ดิน หมายถึงหนังสือแสดงสิทธิในที่ดินและหนังสือสำคัญสำหรับที่หลวงตามประมวลกฎหมายที่ดิน(๘) หนังสือแสดงสิทธิในที่ดิน หมายถึง หนังสือแสดงกรรมสิทธิ์ในที่ดินและให้หมายความรวมถึงหนังสือแสดงสิทธิครอบครองที่ดินตามประมวลกฎหมายที่ดิน(๙) หนังสือสำคัญสำหรับที่หลวง หมายถึง หนังสือแสดงเขตของที่ดินอันเป็นสาธารณสมบัติของแผ่นดินประเภทใช้เพื่อประโยชน์ของแผ่นดินโดยเฉพาะ(๑๐) การรังวัด หมายถึง การรังวัดปักเขตและทำเขตจดหรือคำนวณการรังวัดเพื่อให้ทราบที่ตั้งแนวเขตที่ดิน หรือทราบที่ตั้งและเนื้อที่ของที่ดิน(๑๑) การทำแผนที่ หมายถึง กรรมวิธีใด ๆในการจำลองลักษณะภูมิประเทศตามมาตราส่วนลงบนแผ่นพื้นที่ราบโดยอาศัยข้อมูลจากรูปถ่าย ภาพถ่ายภูมิประเทศ ค่าพิกัด หมุด หลักฐานและการคำนวณทั้งในทางราบและทางดิ่ง(๑๒) แผนที่ชั้นหนึ่ง หมายถึง แผนที่ซึ่งดำเนินการจัดทำโดยใช้กล้องธีโอโดไลท์ทำการรังวัดโยงยึดหลักเขตจากหมุดหลักฐานโครงงานแผนที่ที่ทราบตำแหน่งค่าพิกัดภูมิศาสตร์หรือค่าพิกัดที่นับเนื่องจากศูนย์กำเนิดและคำนวณเนื้อที่โดยวิธีคณิตศาสตร์จากค่าพิกัดฉากของแต่ละมุมเขตหรือดำเนินการจัดทำโดยเทคโนโลยีอย่างอื่นที่ได้ผลลัพธ์เท่าเทียมกันหรือดีกว่า ทั้งนี้เป็นแผนที่ที่ดำเนินการจัดทำโดยกรมที่ดินหรือกรมธนารักษ์ซึ่งได้มีการรับรองความถูกต้องแล้ว(๑๓) แผนที่ชั้นสอง หมายถึงแผนที่ซึ่งดำเนินการโดยใช้แผนที่ระวางเป็นหลักโดยวิธีวัดระยะเป็นมุมฉากหรือวัดระยะสกัดเป็นรูปสามเหลี่ยมจากเส้นหมุดหลักฐานโครงงานแผนที่หรือโดยใช้รูปถ่ายทางอากาศหรือการรังวัดด้วยโซ่หรือเทปและคำนวณเนื้อที่โดยวิธีคณิตศาสตร์หรือโดยมาตราส่วนหรือโดยใช้กล้องธีโอโดไลท์วางหมุดหลักฐานแผนที่บรรจบตัวเอง (รูปลอย)ทั้งนี้ เป็นแผนที่ที่ดำเนินการจัดทำโดยกรมที่ดินหรือกรมธนารักษ์ซึ่งได้มีการรับรองความถูกต้องแล้ว(๑๔) อาณาเขตที่ดิน หมายถึง แนวเขตติดต่อที่ดินข้างเคียงและให้หมายความถึงระยะรอบแปลงแต่ละด้านด้วย(๑๕) ทะเบียนที่ราชพัสดุ หมายถึงทะเบียนที่ราชพัสดุกลางหรือทะเบียนที่ราชพัสดุจังหวัดที่จัดทำโดยแสดงรหัส หมายเลขลำดับที่ของการรับขึ้นทะเบียนรายละเอียดเกี่ยวกับเนื้อที่การได้มา หลักฐานหนังสือแสดงสิทธิ อาณาเขตและแผนที่แสดงที่ตั้งและอาณาเขตของที่ราชพัสดุ(๑๖) การขึ้นทะเบียนที่ราชพัสดุ หมายถึงการรับรายการที่ดินหรือสิ่งปลูกสร้างมาลงทะเบียนที่ราชพัสดุโดยให้รหัสและหมายเลขสำหรับที่ดินและสิ่งปลูกสร้างนั้นโดยผู้มีอำนาจจัดทำทะเบียนที่ราชพัสดุลงนามรับรองเป็นหลักฐาน(๑๗) การแก้ไขเพิ่มเติมทะเบียนที่ราชพัสดุ หมายถึง การแก้ไขเพิ่มเติมรายการในทะเบียนที่ราชพัสดุให้ถูกต้องและเป็นปัจจุบันโดยจดแจ้งเหตุแห่งการแก้ไขเพิ่มเติมไว้ในทะเบียนที่ราชพัสดุและผู้มีอำนาจจัดทำทะเบียนที่ราชพัสดุลงนามรับรองเป็นหลักฐาน(๑๘) การเพิกถอนทะเบียนที่ราชพัสดุ หมายถึงการยกเลิกรายการที่ดินและหรือสิ่งปลูกสร้างที่มิใช่ที่ราชพัสดุออกจากทะเบียนที่ราชพัสดุโดยจดแจ้งเหตุแห่งการเพิกถอนไว้ในทะเบียนที่ราชพัสดุและผู้มีอำนาจจัดทำทะเบียนที่ราชพัสดุลงนามรับรองเป็นหลักฐาน(๑๙) การจำหน่ายทะเบียนที่ราชพัสดุ หมายถึง การแก้ไขที่มีผลเป็นการจำหน่ายการนำรายการที่ดินและหรือสิ่งปลูกสร้างซึ่งเป็นที่ราชพัสดุออกจากทะเบียนที่ราชพัสดุโดยจดแจ้งเหตุแห่งการจำหน่ายไว้ในทะเบียนที่ราชพัสดุและผู้มีอำนาจจัดทำทะเบียนที่ราชพัสดุลงนามรับรองเป็นหลักฐานหมวด ๒การรังวัดการพิสูจน์สอบสวนการทำประโยชน์ และการตรวจสอบเนื้อที่ตามประมวลกฎหมายที่ดิน ข้อ๗การสำรวจที่ดินซึ่งเป็นที่ราชพัสดุเพื่อการรังวัด การพิสูจน์สอบสวนการทำประโยชน์ หรือการตรวจสอบเนื้อที่ตามประมวลกฎหมายที่ดินในกรุงเทพมหานครหรือในจังหวัดอื่นเพื่อให้ทราบอาณาเขตที่ตั้งจำนวนเนื้อที่ของที่ดิน ให้กรมธนารักษ์ หรือสำนักงานธนารักษ์พื้นที่ แล้วแต่กรณีทำการตรวจสอบทะเบียนที่ราชพัสดุและหลักฐานเกี่ยวกับที่ดินก่อนดำเนินการสำรวจ ดังนี้(๑)ที่ดินซึ่งเป็นที่ราชพัสดุที่มีหลักฐานเป็นแผนที่ชั้นหนึ่งหรือแผนที่ชั้นสองให้ตรวจสอบระวางแผนที่ แผนที่ต้นร่าง รายการรังวัด รายการคำนวณ(๒)ที่ดินที่ไม่มีหลักฐานเป็นแผนที่ชั้นหนึ่งหรือแผนที่ชั้นสอง ให้ตรวจสอบระวางแผนที่แผนที่ต้นร่าง รายการรังวัด หรือระวาง น.ส.๓ ก.ของที่ดินข้างเคียงจากสำนักงานที่ดินและหลักฐานการได้มาอื่น ๆจากกรมธนารักษ์หรือสำนักงานธนารักษ์พื้นที่หรือส่วนราชการที่เกี่ยวข้องข้อ๘เมื่อดำเนินการสำรวจที่ราชพัสดุตามข้อ ๗ แล้ว ให้ดำเนินการดังนี้(๑) กรณีอาณาเขตที่ดินไม่เปลี่ยนแปลง โดยมีเนื้อที่มากขึ้นหรือเท่าเดิมให้ดำเนินการต่อไปได้(๒)กรณีอาณาเขตที่ดินเปลี่ยนแปลงและทำให้เนื้อที่มากขึ้นหรือเท่าเดิม(๒.๑) ในกรุงเทพมหานครให้อธิบดีเป็นผู้พิจารณาให้ความเห็นชอบในการใช้อาณาเขตหรือเนื้อที่ที่ดินตามผลการสำรวจไปดำเนินการต่อไปได้(๒.๒) ในจังหวัดอื่นให้ธนารักษ์พื้นที่เป็นผู้พิจารณาให้ความเห็นชอบในการใช้อาณาเขตหรือเนื้อที่ที่ดินตามผลการสำรวจไปดำเนินการต่อไปได้(๓) กรณีอาณาเขตที่ดินไม่เปลี่ยนแปลงหรือเปลี่ยนแปลงไปโดยทำให้เนื้อที่ที่ดินน้อยกว่าเดิม ให้ดำเนินการดังนี้(๓.๑)ในกรณีที่มีหลักฐานหนังสือแสดงกรรมสิทธิ์ในที่ดิน หรือหนังสือสำคัญสำหรับที่หลวงถ้าได้เนื้อที่น้อยกว่าให้ยื่นคำขอรังวัดสอบเขตต่อสำนักงานที่ดินหากผลการรังวัดสอบเขตได้เนื้อที่น้อยกว่าหลักฐานดังกล่าวในกรุงเทพมหานครให้กรมธนารักษ์ในจังหวัดอื่นให้ธนารักษ์พื้นที่แต่งตั้งคณะกรรมการตามที่เห็นสมควรพิจารณาเสนออธิบดีเพื่อพิจารณาให้ความเห็นชอบในการดำเนินการและดำเนินการขอจดทะเบียน ณสำนักงานที่ดินเพื่อแก้ไขรูปแผนที่และเนื้อที่ในหลักฐานดังกล่าวตามประมวลกฎหมายที่ดินรวมทั้งแก้ไขเพิ่มเติมทะเบียนที่ราชพัสดุให้ถูกต้องตรงกัน(๓.๒) ในกรณีที่ไม่มีหลักฐานหนังสือแสดงกรรมสิทธิ์ในที่ดินหรือหนังสือสำคัญสำหรับที่หลวง ถ้าได้เนื้อที่น้อยกว่ารายการในทะเบียนที่ราชพัสดุหรือหลักฐานอื่น ๆในกรุงเทพมหานครให้ผู้อำนวยการสำนักบริหารที่ราชพัสดุกรุงเทพมหานครในจังหวัดอื่นให้ธนารักษ์พื้นที่พิจารณานำเสนออธิบดีเพื่อพิจารณาให้ความเห็นชอบในการดำเนินการก่อนแก้ไขเพิ่มเติมทะเบียนที่ราชพัสดุให้ถูกต้องตรงกันข้อ๙การขอออกโฉนดที่ดินหรือหนังสือสำคัญสำหรับที่หลวงในกรุงเทพมหานครหรือในจังหวัดอื่นซึ่งกระทรวงการคลังมิได้มอบอำนาจให้ผู้ใช้ที่ราชพัสดุดำเนินการเป็นการเฉพาะรายให้กรมธนารักษ์หรือสำนักงานธนารักษ์พื้นที่ดำเนินการ ดังนี้(๑)ตรวจสอบทะเบียนที่ราชพัสดุว่าที่ดินแปลงใดยังไม่มีโฉนดที่ดินหรือหนังสือสำคัญสำหรับที่หลวงให้จัดทำบัญชีที่ราชพัสดุประเภทที่สาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะบัญชีหนึ่งและประเภททรัพย์สินของแผ่นดินธรรมดาอีกบัญชีหนึ่ง(๒) ให้ดำเนินการสำรวจที่ราชพัสดุตามข้อ ๗ และข้อ ๘เพื่อให้ทราบอาณาเขตที่ดินก่อนยื่นคำขอและนำทำการรังวัดตามประมวลกฎหมายที่ดิน(๓) ให้นำเอกสารการได้มาของที่ดินสำเนาทะเบียนที่ราชพัสดุหรือเอกสารอื่น ๆ เช่น ส.ค. ๑ หรือ น.ส. ๓ ไปประกอบการยื่นคำขอ(๔) แจ้งผู้ใช้ที่ราชพัสดุ (ถ้ามี)ให้แต่งตั้งผู้แทนไปร่วมนำทำการรังวัดและให้ถ้อยคำต่อพนักงานเจ้าหน้าที่ด้วย(๕)นำทำการรังวัดตามหลักฐานของที่ราชพัสดุและของที่ดินข้างเคียงและตามสภาพการครอบครอง ร่วมกับผู้แทนของผู้ใช้ที่ราชพัสดุ (ถ้ามี)(๖)เมื่อทราบผลการรังวัดจากพนักงานเจ้าหน้าที่ผู้ทำการรังวัดแล้วหากเนื้อที่น้อยกว่าผลการสำรวจตามข้อ ๙ (๒) ไม่เกินร้อยละสองให้ดำเนินการออกโฉนดที่ดินหรือหนังสือสำคัญสำหรับที่หลวงต่อไปได้แต่ถ้าเนื้อที่น้อยกว่าผลการสำรวจตามข้อ ๙ (๒) เกินกว่าร้อยละสอง ให้ดำเนินการตามข้อ ๘ ก่อน(๗) การคัดค้านการนำรังวัดทั้งแปลงหรือบางส่วน(๗.๑) การออกโฉนดที่ดินหากมีผู้คัดค้านการนำรังวัดทั้งแปลงหรือบางส่วนให้ขอพนักงานเจ้าหน้าที่ทำการรังวัดแสดงเขตพิพาทให้ชัดเจนและให้บันทึกการคัดค้านแล้วให้กรมธนารักษ์หรือสำนักงานธนารักษ์พื้นที่ดำเนินการตรวจสอบพร้อมทั้งรวบรวมหลักฐานเอกสารเกี่ยวกับที่ราชพัสดุและที่ดินข้างเคียงเพื่อใช้ประกอบการพิจารณาสอบสวนเปรียบเทียบข้อพิพาทของเจ้าพนักงานที่ดินหรือใช้ประกอบการพิจารณาฐานะทางคดี(๗.๒)การออกหนังสือสำคัญสำหรับที่หลวง หากมีผู้คัดค้านการนำรังวัดทั้งแปลงหรือบางส่วนให้ขอพนักงานเจ้าหน้าที่ทำการรังวัดแสดงเขตพิพาทให้ชัดเจนและให้บันทึกการคัดค้านแล้วให้กรมธนารักษ์หรือสำนักงานธนารักษ์พื้นที่ดำเนินการตรวจสอบพร้อมทั้งรวบรวมหลักฐานเอกสารเกี่ยวกับที่ราชพัสดุส่งให้เจ้าพนักงานที่ดินดำเนินการตามประมวลกฎหมายที่ดิน(๘)การสอบสวนเปรียบเทียบหรือการระงับข้อพิพาทเกี่ยวกับแนวเขต(๘.๑) ในกรุงเทพมหานครให้กรมธนารักษ์รวบรวมเอกสารหลักฐานต่าง ๆเกี่ยวกับที่ราชพัสดุและที่ดินข้างเคียงพร้อมแต่งตั้งเจ้าหน้าที่ไปให้ถ้อยคำต่อเจ้าพนักงานที่ดินร่วมกับผู้ใช้ที่ราชพัสดุ หากผลการสอบสวนเปรียบเทียบของเจ้าพนักงานที่ดินไม่เป็นไปตามผลการสำรวจรังวัดที่ราชพัสดุตามข้อ๘ ให้อยู่ในดุลพินิจของอธิบดีที่จะพิจารณาตามที่เห็นสมควรโดยให้คำนึงถึงประโยชน์ของทางราชการเป็นสำคัญ(๘.๒) ในจังหวัดอื่นให้สำนักงานธนารักษ์พื้นที่รวบรวมเอกสารหลักฐานต่าง ๆ เกี่ยวกับที่ราชพัสดุและที่ดินข้างเคียงตลอดจนเป็นผู้ให้ถ้อยคำต่อเจ้าพนักงานที่ดินร่วมกับผู้ใช้ที่ราชพัสดุหากผลการสอบสวนเปรียบเทียบของเจ้าพนักงานที่ดินไม่เป็นไปตามผลการสำรวจรังวัดที่ราชพัสดุตามข้อ๘ ให้สำนักงานธนารักษ์พื้นที่รวบรวมแผนที่ เอกสารหลักฐานต่าง ๆ ที่เกี่ยวข้องทั้งหมดพร้อมทั้งความเห็นเสนออธิบดีพิจารณาสั่งการข้อ๑๐กรณีที่ได้ขอออกโฉนดที่ดินหรือหนังสือสำคัญสำหรับที่หลวงไปก่อนระเบียบนี้ใช้บังคับโดยมิได้มีการปฏิบัติตามขั้นตอนที่กำหนดไว้ในหมวดนี้และยังไม่ได้รับโฉนดที่ดินหรือหนังสือสำคัญสำหรับที่หลวงมาให้กรมธนารักษ์หรือสำนักงานธนารักษ์พื้นที่รับโฉนดที่ดินหรือหนังสือสำคัญสำหรับที่หลวงนั้นมาก่อนแล้วดำเนินการตามข้อ ๘ โดยอนุโลมข้อ๑๑การระวังชี้แนวเขตและการลงนามรับรองแนวเขตที่ดิน ให้ดำเนินการดังนี้(๑)ที่ราชพัสดุที่มีหลักฐานหนังสือแสดงกรรมสิทธิ์ในที่ดินหรือหนังสือสำคัญสำหรับที่หลวงเป็นรูปแผนที่ชั้นหนึ่งหรือรูปแผนที่ชั้นสอง ให้ตรวจสอบระวางแผนที่ แผนที่ต้นร่างรายการรังวัด รายการคำนวณแล้วระวังชี้แนวเขตที่ดินหรือนำรังวัดปักหลักเขตที่ดินให้ตรงกับรายการรังวัดตามรูปแผนที่หลังหนังสือแสดงกรรมสิทธิ์ในที่ดินหรือหนังสือสำคัญสำหรับที่หลวง(๒) ที่ราชพัสดุที่ไม่มีหลักฐานตาม (๑)แต่ที่ดินแปลงที่ขอรังวัดเป็นโฉนดรูปแผนที่ชั้นหนึ่งหรือรูปแผนที่ชั้นสองให้ตรวจสอบระวางแผนที่ แผนที่ต้นร่าง รายการรังวัด รายการคำนวณของที่ดินแปลงนั้นแล้วระวังชี้แนวเขตที่ดินหรือนำรังวัดปักหลักเขตที่ดินให้ตรงตามหลักฐานดังกล่าวเว้นแต่ตรวจสอบพบว่าการลงนามรับรองแนวเขตครั้งก่อนกระทำไปโดยคลาดเคลื่อนหรือไม่ชอบด้วยกฎหมายก็ให้กรมธนารักษ์หรือสำนักงานธนารักษ์พื้นที่ แล้วแต่กรณีร่วมกับผู้ใช้ที่ราชพัสดุคัดค้านแนวเขต แล้วดำเนินการขอแก้ไขหรือเพิกถอนให้ถูกต้องตามประมวลกฎหมายที่ดินต่อไป(๓) ที่ราชพัสดุที่ไม่มีหลักฐานตาม (๑) และที่ดินแปลงที่ขอรังวัดไม่มีหลักฐานตาม (๒) ให้กรมธนารักษ์หรือสำนักงานธนารักษ์พื้นที่แล้วแต่กรณี ดำเนินการสำรวจที่ราชพัสดุตามข้อ ๗ และข้อ ๘ให้ทราบอาณาเขตและเนื้อที่ของที่ราชพัสดุก่อนระวังชี้แนวเขตและลงนามรับรองแนวเขตที่ราชพัสดุเว้นแต่ที่ราชพัสดุนั้นได้ดำเนินการสำรวจตามข้อ ๗ และข้อ ๘ ไว้แล้วก็ให้ใช้เป็นหลักฐานในการระวังชี้แนวเขตและลงนามรับรองแนวเขตที่ราชพัสดุต่อไปได้การระวังชี้แนวเขตที่ดินตามวรรคแรกหากไม่สามารถตกลงแนวเขตที่ดินกันได้ ให้กรมธนารักษ์หรือสำนักงานธนารักษ์พื้นที่แล้วแต่กรณี ทำการคัดค้านแนวเขตที่ดินและดำเนินการตามข้อ ๙ (๗) และ (๘) ข้อ๑๒ให้กรมธนารักษ์กำหนดวิธีการปฏิบัติ แบบรายงานเกี่ยวกับการรังวัดการพิสูจน์สอบสวนการทำประโยชน์ การตรวจสอบเนื้อที่การระวังชี้แนวเขตและการลงนามรับรองแนวเขตตามประมวลกฎหมายที่ดินโดยออกเป็นคำสั่งกรมธนารักษ์ข้อ๑๓ที่ราชพัสดุแปลงใดเป็นที่ดินประเภททรัพย์สินของแผ่นดินธรรมดาและไม่สามารถขอออกโฉนดที่ดินได้ให้ขอออกหนังสือรับรองการทำประโยชน์โดยดำเนินการตามข้อ ๗ ข้อ ๘ และข้อ ๙ โดยอนุโลมข้อ๑๔ ในกรณีที่ราชพัสดุที่จะดำเนินการตามหมวดนี้เป็นกำแพงเมือง คูเมืองการสำรวจเพื่อกำหนดขอบเขตที่ราชพัสดุจะต้องได้รับความเห็นชอบจากคณะกรรมการกำหนดขอบเขตกำแพงเมืองคูเมือง ที่คณะรัฐมนตรีแต่งตั้งด้วยหมวด ๓การแก้ไขเพิ่มเติม เพิกถอนและจำหน่ายทะเบียนที่ราชพัสดุ ข้อ๑๕เมื่อได้รับโฉนดที่ดินหรือหนังสือสำคัญสำหรับที่หลวงซึ่งได้ดำเนินการตามข้อ๙ หรือข้อ ๑๐ แล้วให้กรมธนารักษ์หรือสำนักงานธนารักษ์พื้นที่ดำเนินการแก้ไขเพิ่มเติมทะเบียนที่ราชพัสดุให้ถูกต้องตามโฉนดที่ดินหรือหนังสือสำคัญสำหรับที่หลวงได้ในจังหวัดอื่นให้จัดส่งสำเนาโฉนดที่ดินหรือหนังสือสำคัญสำหรับที่หลวงไปพร้อมกับแจ้งการแก้ไขเพิ่มเติมทะเบียนที่ราชพัสดุให้กรมธนารักษ์เพื่อแก้ไขเพิ่มเติมทะเบียนที่ราชพัสดุให้ถูกต้องตรงกันข้อ๑๖ในกรณีมีการนำที่ดินขึ้นทะเบียนที่ราชพัสดุโดยผิดพลาดหรือซ้ำซ้อนให้อธิบดีเป็นผู้พิจารณาให้ความเห็นชอบในการเพิกถอนหรือจำหน่ายออกจากทะเบียนที่ราชพัสดุในกรณีที่การดำเนินการตามวรรคแรกจะต้องเพิกถอนหนังสือสำคัญสำหรับที่ดินให้ถูกต้องตามประมวลกฎหมายที่ดินให้อธิบดีเป็นผู้พิจารณาให้ความเห็นชอบหมวด ๔การตรวจสอบบัญชีคุมทะเบียนที่ราชพัสดุบัญชีคุมหนังสือสำคัญสำหรับที่ดินและสภาพหนังสือสำคัญสำหรับที่ดินซึ่งเป็นที่ราชพัสดุ ข้อ๑๗ให้กรมธนารักษ์แต่งตั้งเจ้าหน้าที่หรือคณะเจ้าหน้าที่เพื่อมีหน้าที่ในการตรวจสอบบัญชีคุมทะเบียนที่ราชพัสดุทะเบียนที่ราชพัสดุ บัญชีคุมหนังสือสำคัญสำหรับที่ดิน และสภาพของหนังสือสำคัญสำหรับที่ดินซึ่งเป็นที่ราชพัสดุข้อ๑๘ การตรวจสอบตามความในข้อ ๑๗ให้ดำเนินการอย่างน้อยปีละ ๒ ครั้ง เมื่อดำเนินการแล้วเสร็จให้รายงานอธิบดีทราบภายใน ๓๐ วันนับตั้งแต่วันที่ตรวจสอบเสร็จข้อ๑๙ การรายงานผลการตรวจสอบให้รายงานตามแบบรายงานการตรวจสอบบัญชีคุมทะเบียนที่ราชพัสดุบัญชีคุมหนังสือสำคัญสำหรับที่ดินและสภาพของหนังสือสำคัญสำหรับที่ดินซึ่งเป็นไปตามแบบที่กรมธนารักษ์กำหนดข้อ๒๐ หากผลการตรวจสอบตามข้อ ๑๗ปรากฏว่าบัญชีหรือหนังสือสำคัญสำหรับที่ดินมีการชำรุด หรือสูญหายให้หน่วยงานที่รับผิดชอบดำเนินการซ่อมหรือจัดทำให้อยู่ในสภาพที่เหมาะสมกับการใช้งานและหรือดำเนินการขอออกใบแทนหมวด ๕การจำหน่ายอาคารหรือสิ่งปลูกสร้างที่จะทำการรื้อถอนวัสดุที่รื้อถอนแล้วหรือการจำหน่ายต้นไม้ ดินหรือวัสดุอื่น ๆ ที่ได้มาจากที่ราชพัสดุ ข้อ๒๑ ในกรณีที่จะจำหน่ายอาคารหรือสิ่งปลูกสร้างที่จะทำการรื้อถอนหรือการจำหน่ายวัสดุที่รื้อถอนแล้ว หรือการจำหน่ายต้นไม้ ดิน หรือวัสดุอื่น ๆที่ได้มาจากที่ราชพัสดุ ให้ผู้ใช้ที่ราชพัสดุที่จะดำเนินการจำหน่ายแต่งตั้งคณะกรรมการมีจำนวนไม่น้อยกว่า ๓ คน เพื่อประเมินราคาอาคารหรือสิ่งปลูกสร้างวัสดุที่รื้อถอน ต้นไม้ ดิน หรือวัสดุอื่น ๆ ที่จะจำหน่าย ทั้งนี้ กรรมการอย่างน้อย ๑ คนจะต้องเป็นผู้ชำนาญการหรือมีความรู้เกี่ยวกับการประเมินราคาอาคารหรือสิ่งปลูกสร้างต้นไม้ ดิน หรือวัสดุอื่น ๆ ที่ได้มาจากที่ราชพัสดุข้อ๒๒ การจำหน่ายอาคารหรือสิ่งปลูกสร้างที่จะทำการรื้อถอนหรือการจำหน่ายวัสดุที่รื้อถอนแล้ว หรือการจำหน่ายต้นไม้ ดิน หรือวัสดุอื่น ๆที่ได้มาจากที่ราชพัสดุให้ดำเนินการตามระเบียบสำนักนายกรัฐมนตรีว่าด้วยการพัสดุโดยอนุโลมข้อ๒๒ ทวิ[๒] เมื่อปรากฏว่าที่ราชพัสดุที่เป็นทางน้ำชลประทานตามพระราชบัญญัติการชลประทานหลวง พุทธศักราช ๒๔๘๕แห่งใดตื้นเขินและผู้ใช้ที่ราชพัสดุคือกรมชลประทานหรือกรุงเทพมหานครที่ได้รับมอบทางน้ำชลประทานจากกรมชลประทานมาดูแลบำรุงรักษา และใช้ประโยชน์ เห็นสมควรขุดลอกเพื่อนำเอากรวด หิน ดิน ทรายที่ทับถมอยู่ใต้ทางน้ำชลประทานที่ตื้นเขินนั้นขึ้นมาบนพื้นดิน เพื่อป้องกันหรือบรรเทาสาธารณภัยที่เกิดจากปัญหาภัยแล้ง หรือน้ำท่วม โดยประสงค์จะนำกรวด หินดิน ทรายที่ได้จากการขุดลอกนั้น ไปตีราคาเป็นค่าจ้างในการขุดลอกในเขตกรุงเทพมหานครให้ขออนุญาตต่ออธิบดีกรมธนารักษ์ในจังหวัดอื่นให้ขออนุญาตต่อผู้ว่าราชการจังหวัดในการดำเนินการตามวรรคหนึ่งถ้าราคากรวด หิน ดิน ทราย ที่คณะกรรมการประเมินราคาตามข้อ ๒๑ได้ประเมินราคาไว้มีราคาเกินกว่าค่าจ้าง ผู้รับจ้างต้องจ่ายเงินค่ากรวด หิน ดินทราย ส่วนที่เกินให้แก่ทางราชการ และให้ผู้ใช้ที่ราชพัสดุนั้นนำเงินส่วนที่เกินส่งคลังเป็นรายได้แผ่นดินในนามของกรมธนารักษ์ในกรณีที่ปรากฏว่าทรัพย์สินที่ได้จากการขุดลอกเป็นแร่ทรัพยากรไม้หรือวัตถุโบราณจะต้องแจ้งกรมธนารักษ์และส่วนราชการที่เกี่ยวข้องทราบโดยเร็วเพื่อร่วมกันดำเนินการให้ถูกต้องตามกฎหมายต่อไปข้อ๒๒ ตรี[๓] การขอใช้ที่ราชพัสดุเพื่อประโยชน์ในการป้องกันหรือบรรเทาสาธารณภัยที่เกิดจากปัญหาภัยแล้งหรือน้ำท่วม เมื่อได้รับอนุญาตให้ใช้ได้แล้วหากผู้ใช้ที่ราชพัสดุจำเป็นต้องขุดดินในที่ราชพัสดุเพื่อจัดทำเป็นแหล่งน้ำและประสงค์จะนำกรวดหิน ดิน ทราย ที่ได้จากที่ราชพัสดุไปตีราคาเป็นค่าจ้างในการขุดดินให้ดำเนินการตามความในข้อ ๒๒ ทวิ โดยอนุโลมแต่ก่อนดำเนินการขุดจะต้องมีการรังวัดตรวจสอบอาณาเขตที่ราชพัสดุให้ถูกต้องและให้กรมธนารักษ์ หรือกรมโยธาธิการและผังเมืองหรือสำนักงานโยธาธิการและผังเมืองจังหวัด แล้วแต่กรณี ตรวจแบบแปลนแผนผังการจัดสร้างแหล่งน้ำให้ถูกต้องและปลอดภัยก่อนในกรณีที่มีความจำเป็นต้องขุดลอกแหล่งน้ำหลังจากที่ได้มีการใช้ประโยชน์แล้วและประสงค์จะนำกรวด หิน ดิน ทรายที่ได้จากที่ราชพัสดุไปตีราคาเป็นค่าจ้างในการขุดลอกให้ดำเนินการขออนุญาตโดยปฏิบัติตามความในวรรคหนึ่งโดยอนุโลมข้อ๒๒ จัตวา[๔]ในกรณีที่มีความจำเป็นและเร่งด่วนตามที่ได้รับแจ้งจากคณะรัฐมนตรีหรือผู้ว่าราชการกรุงเทพมหานครหรือผู้ว่าราชการจังหวัด ให้ขุดลอกทางน้ำชลประทานตามข้อ ๒๒ ทวิหรือขุดดินในที่ราชพัสดุที่อยู่ในอาณาเขตที่ผู้ใช้ประโยชน์ครอบครอง ดูแลบำรุงรักษาอยู่ เพื่อจัดทำเป็นแหล่งน้ำ หรือขุดลอกแหล่งน้ำตามข้อ ๒๒ ตรีเพื่อประโยชน์ในการป้องกัน หรือบรรเทาสาธารณภัยที่เกิดจากปัญหาภัยแล้ง หรือน้ำท่วมให้ผู้ใช้ที่ราชพัสดุดำเนินการตามระเบียบสำนักนายกรัฐมนตรีว่าด้วยการพัสดุว่าจ้างเพื่อดำเนินการดังกล่าวไปพลางก่อนแล้วเสนอเรื่องให้อธิบดีกรมธนารักษ์หรือผู้ว่าราชการจังหวัดเพื่อพิจารณาภายใน ๑๕ วัน นับแต่วันที่ว่าจ้างข้อ๒๒ เบญจ[๕] การดำเนินการว่าจ้างขุดลอกทางน้ำชลประทานหรือขุดดินในที่ราชพัสดุตามระเบียบนี้ผู้ใช้ที่ราชพัสดุจะต้องกำหนดให้มีเจ้าหน้าที่ผู้รับผิดชอบควบคุมการขุดลอกหรือขุดดินในที่ราชพัสดุและกำหนดเงื่อนไขให้ผู้รับจ้างต้องรับผิดชอบในความเสียหายและวางหลักประกันความเสียหายใด ๆ ที่อาจเกิดขึ้นต่อผู้ว่าจ้างหรือบุคคลภายนอกจากการดำเนินการดังกล่าวด้วยเงื่อนไขตามวรรคหนึ่งให้เป็นไปตามระเบียบสำนักนายกรัฐมนตรีว่าด้วยการพัสดุโดยอนุโลมหมวด ๖หลักเกณฑ์การอนุญาตให้นำวัสดุที่ได้มาจากที่ราชพัสดุไปใช้ประโยชน์ ข้อ๒๓การนำวัสดุที่ได้มาจากที่ราชพัสดุไปใช้เพื่อประโยชน์แก่ทางราชการจะต้องเป็นการนำวัสดุไปใช้ในกรณีดังต่อไปนี้(๑)ก่อสร้างอาคารหรือสิ่งปลูกสร้างซึ่งจะต้องนำส่งขึ้นทะเบียนที่ราชพัสดุ(๒) จัดทำเป็นวัสดุ อุปกรณ์ต่าง ๆที่ใช้เพื่อประโยชน์แก่ทางราชการ เช่น โต๊ะ เก้าอี้ เป็นต้น และวัสดุอุปกรณ์นั้นจะต้องลงบัญชีหรือทะเบียนเพื่อควบคุมพัสดุตามระเบียบสำนักนายกรัฐมนตรีว่าด้วยการพัสดุนอกจากกรณีดังกล่าวแล้วหากมีความจำเป็นจะต้องนำวัสดุที่ได้มาจากที่ราชพัสดุไปใช้เพื่อประโยชน์แก่ราชการอย่างอื่นให้อธิบดีเป็นผู้พิจารณาอนุญาตตามความเหมาะสมโดยคำนึงถึงประโยชน์ที่ทางราชการจะได้รับเป็นสำคัญข้อ๒๔การนำวัสดุที่ได้มาจากที่ราชพัสดุไปใช้เพื่อสาธารณประโยชน์หรือสาธารณกุศลให้ผู้ใช้ที่ราชพัสดุเป็นผู้ขออนุญาตต่ออธิบดีหรือผู้ว่าราชการจังหวัด แล้วแต่กรณีโดยจะต้องแสดงเหตุผลความจำเป็นและประโยชน์ที่สาธารณชนจะพึงได้รับส่งไปประกอบการพิจารณาด้วยข้อ๒๕ผู้ใช้ที่ราชพัสดุที่ได้รับอนุญาตให้ใช้วัสดุที่ได้มาจากที่ราชพัสดุจะต้องแต่งตั้งคณะกรรมการจำนวนไม่น้อยกว่า ๓ คน เพื่อตรวจนับและควบคุมการใช้วัสดุที่ได้มาจากที่ราชพัสดุข้อ๒๖ให้มีการจัดทำบัญชีคุมยอดวัสดุที่รื้อถอนว่ามีจำนวนเท่าใดนำไปใช้เท่าใดและคงเหลือเท่าใดทั้งนี้หากมีวัสดุคงเหลือจากการใช้ประโยชน์ให้ดำเนินการจำหน่ายตามวิธีที่กำหนดไว้ในหมวด ๕ข้อ๒๗ ผู้ใช้ที่ราชพัสดุจะต้องนำวัสดุที่ได้มาจากที่ราชพัสดุไปใช้เฉพาะตามที่ได้รับอนุญาตเท่านั้นและจะต้องไม่นำวัสดุที่ได้มาจากที่ราชพัสดุไปสมทบกับงบประมาณที่ได้รับเป็นค่าก่อสร้างอาคารใหม่เว้นแต่ได้รับอนุมัติจากสำนักงบประมาณแล้วหากมิได้รับอนุมัติจากสำนักงบประมาณจะต้องนำวัสดุที่ได้มาจากที่ราชพัสดุจำหน่ายตามที่กำหนดไว้ในระเบียบนี้บทเฉพาะกาล ข้อ๒๘ในระหว่างที่กรมธนารักษ์ยังไม่ได้ออกคำสั่งเพื่อปฏิบัติการตามระเบียบนี้บรรดาหลักเกณฑ์ วิธี แบบรายงาน และคำสั่งใด ๆที่ออกโดยอาศัยอำนาจตามระเบียบกระทรวงการคลังว่าด้วยการตรวจสอบหนังสือสำคัญสำหรับที่ราชพัสดุพ.ศ. ๒๕๒๓ระเบียบกระทรวงการคลังว่าด้วยการสำรวจที่ราชพัสดุการขอออกหนังสือสำคัญสำหรับที่ดิน การรังวัดที่ดินและการระวังชี้แนวเขตที่ดินตามประมวลกฎหมายที่ดินและการแก้ไขเพิ่มเติมทะเบียนที่ราชพัสดุพ.ศ. ๒๕๓๘ และคำสั่งอื่นใดของกรมธนารักษ์ให้มีผลใช้บังคับต่อไปได้เท่าที่ไม่ขัดหรือแย้งกับระเบียบนี้ ทั้งนี้ต้องไม่เกินหกเดือนนับแต่วันที่ระเบียบนี้ใช้บังคับประกาศ ณ วันที่ ๓ธันวาคม พ.ศ. ๒๕๔๖ร้อยเอกสุชาติ เชาว์วิศิษฐรัฐมนตรีว่าการกระทรวงการคลังข้อกำหนดในสัญญาให้ดำเนินการขุดลอกที่ราชพัสดุที่เป็นทางน้ำชลประทานหรือขุดดินในที่ราชพัสดุข้อ ๑ผู้รับจ้างต้องทำการขุดลอกที่ราชพัสดุที่เป็นทางน้ำชลประทานหรือขุดดินในที่ราชพัสดุ เพื่อจัดทำแหล่งน้ำ ให้ถูกต้องตามเงื่อนไขคุณลักษณะเฉพาะแบบแปลน แผนผัง หลักเกณฑ์และวิธีการในการขุดลอกหรือจัดสร้าง และทำการขุดลอกฯให้แล้วเสร็จภายในเวลาที่กำหนดข้อ ๒ผู้รับจ้างจะต้องดำเนินการโดยไม่ก่อให้เกิดความเดือดร้อนรำคาญหรือเสียหายแก่ราษฎรเป็นต้นว่ากระทำเสียงดังเกินควร ทำกิจการในเวลากลางคืน หรือวางหรือตั้งอุปกรณ์ในการทำหรือวัตถุต่าง ๆ เป็นการกีดขวางแก่สาธารณชนข้อ ๓ผู้รับจ้างต้องระมัดระวังมิให้เกิดอันตรายหรือความเสียหายแก่ทรัพย์สินของทางราชการหรือเอกชนเช่น ปูชนียสถาน โบราณสถาน วัดวาอาราม สำนักสงฆ์ โบราณวัตถุ อาคารบ้านเรือนหากมีความเสียหายเกิดขึ้นเนื่องจากการดำเนินการของผู้รับจ้างไม่ว่ากรณีใด ๆผู้รับจ้างต้องรับผิดชอบชดใช้ค่าเสียหายทั้งสิ้นข้อ ๔ ผู้รับจ้างต้องดำเนินการระหว่างเวลา.............................ถึง.....................เท่านั้นข้อ ๕ ผู้รับจ้างต้องดำเนินการด้วยตนเองจะให้ผู้อื่นดำเนินการหรือโอนสิทธิให้ผู้อื่นไม่ได้และต้องดำเนินการภายในบริเวณที่ได้รับจ้างเท่านั้นข้อ ๖ในกรณีที่มีความจำเป็นเพื่อประโยชน์สาธารณะ หรือเพื่อประโยชน์ในทางราชการพนักงานเจ้าหน้าที่ได้แจ้งให้ผู้รับจ้างหยุดทำการ ผู้รับจ้างต้องปฏิบัติตามทันทีข้อ ๗ เมื่อ........................................ผู้ว่าจ้าง พนักงานเจ้าหน้าที่หรือผู้แทนเข้าไปตรวจบริเวณที่ทำการขุดลอกฯหรือกิจการที่ผู้รับจ้างกระทำ ผู้รับจ้างต้องอำนวยความสะดวกให้ตามสมควรข้อ ๘ ในการดำเนินการขุดลอกฯ หากพบโบราณวัตถุศิลปวัตถุหรือซากโบราณสถานใด ๆ ต้องหยุดดำเนินการและแจ้งให้...............ผู้ว่าจ้าง พร้อมทั้งมอบโบราณวัตถุที่ขุดพบทั้งหมดต่อ..........................ผู้ว่าจ้าง ด้วยทันทีข้อ ๙หากผู้รับจ้างพบซากดึกดำบรรพ์ติดอยู่เป็นกลุ่มก้อนชัดเจนดีต้องหยุดทำการทันทีแล้วแจ้งให้..........................ผู้ว่าจ้างทราบเพื่อแจ้งให้กรมอุตสาหกรรมพื้นฐานและการเหมืองแร่ทำการตรวจวิเคราะห์ต่อไปหากพบวัตถุที่เป็นแร่ตามกฎหมายว่าด้วยแร่ผู้รับจ้างต้องหยุดกระทำการจนกว่าได้รับอนุญาตตามกฎหมายว่าด้วยแร่ข้อ ๑๐ถ้าผู้รับจ้างฝ่าฝืนหรือไม่ปฏิบัติตามแบบการขุดลอกฯ หลักเกณฑ์วิธีการหรือข้อกำหนดในสัญญาไม่ว่าข้อหนึ่งข้อใดดังกล่าวข้างต้น.....................ผู้ว่าจ้าง มีอำนาจสั่งให้หยุดกระทำการดังกล่าวในที่ดินทั้งหมดหรือแต่บางส่วนได้ทันทีโดยไม่จำเป็นต้องบอกกล่าวข้อ ๑๑ นอกเหนือจากเงื่อนไขดังกล่าวข้างต้นหากต้องปฏิบัติตามระเบียบและกฎหมายที่เกี่ยวข้อง เช่นพระราชบัญญัติการขุดดินและถมดิน พ.ศ. ๒๕๔๓หรืออื่น ๆ ผู้รับจ้างต้องปฏิบัติตามด้วยข้อ ๑๒ .............................................................................ข้อ ๑๓ .............................................................................*ฯลฯ* ตามระเบียบสำนักนายกรัฐมนตรีว่าด้วยการพัสดุระเบียบกระทรวงการคลังว่าด้วยการปกครองดูแล บำรุงรักษา และการใช้ที่ราชพัสดุ (ฉบับที่ ๒) พ.ศ. ๒๕๔๙[๖]ข้อ๗ให้อธิบดีกรมธนารักษ์รักษาการตามระเบียบนี้ฐิติพร/ผู้จัดทำ๑๑ กุมภาพันธ์ ๒๕๕๗วิชพงษ์/ตรวจ๒๑ กุมภาพันธ์ ๒๕๕๗[๑] ราชกิจจานุเบกษาเล่ม ๑๒๐/ตอนพิเศษ ๑๔๗ ง/หน้า ๓๑/๒๕ ธันวาคม ๒๕๔๖[๒] ข้อ ๒๒ ทวิเพิ่มโดยระเบียบกระทรวงการคลังว่าด้วยการปกครอง ดูแล บำรุงรักษาและการใช้ที่ราชพัสดุ (ฉบับที่ ๒) พ.ศ. ๒๕๔๙[๓] ข้อ ๒๒ ตรีเพิ่มโดยระเบียบกระทรวงการคลังว่าด้วยการปกครอง ดูแล บำรุงรักษาและการใช้ที่ราชพัสดุ (ฉบับที่ ๒) พ.ศ. ๒๕๔๙[๔] ข้อ ๒๒ จัตวาเพิ่มโดยระเบียบกระทรวงการคลังว่าด้วยการปกครอง ดูแล บำรุงรักษาและการใช้ที่ราชพัสดุ (ฉบับที่ ๒) พ.ศ. ๒๕๔๙[๕] ข้อ ๒๒ เบญจเพิ่มโดยระเบียบกระทรวงการคลังว่าด้วยการปกครอง ดูแล บำรุงรักษาและการใช้ที่ราชพัสดุ (ฉบับที่ ๒) พ.ศ. ๒๕๔๙[๖] ราชกิจจานุเบกษาเล่ม ๑๒๓/ตอนพิเศษ ๙๘ ง/หน้า ๑๓/๒๒ กันยายน ๒๕๔๙